Undang Luak Sungai Ujong

Dato' Undang Luak Sungei Ujong, Negeri Sembilan adalah Pemerintah atau Raja sebagaimana perkara 160(2) Perlembagaan Persekutuan berkenaan takrif "Raja" bagi Negeri Sembilan Darul Khusus dan Luak (Negeri) Sungei Ujong, Luak Sungei Ujong merupakan salah satu daripada luak yang membentuk Negeri Sembilan. Dato' Undang Luak Sungei Ujong adalah Dato' Undang yang paling kanan diantara Undang yang Empat.

Gelaran bagi jawatan ini ialah Kebawah Kaus Yang Teramat Mulia Tuanku Dato' Klana Petra, Undang Luak Sungei Ujong. Dato' Undang Luak Sungei Ujong mula menggunakan gelaran itu selepas memperoleh cop mohor kebesaran dan perakuan kedaulatan daripada Sultan Johor pada 1760.

 Pemerintahan Dato' Undang Luak Sungei Ujong 
Dato' Undang Luak Sungei Ujong dipilih daripada Waris di-Darat iaitu Biduanda Waris Klana yang mendiami mukim Pantai, Seremban, Negeri Sembilan. Biduanda Waris Klana terdiri daripada Waris Klana di-Hulu (mendiami Kampung Telaga Undang Pantai) dan Waris Klana di-Hilir (mendiami Kampung Setul Pantai).

Waris Klana di-Hulu diketuai oleh Dato' Lembaga bergelar Dato Johan, manakala Waris Klana di-Hilir diketuai Dato Maharaja Lela yang dibantu oleh buapak Waris Klana di-Hilir bergelar Dato Lela Bangsa. 

Pemerintahan Dato' Undang Luak Sungei Ujong dibahagi kepada dua iaitu Lembaga Tiang Balai dan Lembaga Waris Klana. Lembaga Tiang Balai dianggotai oleh:

 Dato Andulika Mendulika (Waris di-Darat & Tua Lembaga Tiang Balai)
 Dato Maharaja Diraja (Waris di-Ayer)
 Dato Akhiruzzaman Rantau (Waris Rantau)
 Dato Dagang Paroi (Waris Paroi) atau;
 Dato Amar Setia Anak Undang atau;
 Dato Penghulu Muda Labu (Waris Labu)

Lembaga Waris Klana dianggotai oleh:

 Dato Johan Tua Tahu (Waris Klana di-Hulu)
 Dato Maharaja Lela (Waris Klana di-Hilir)

Segala urusan adat istiadat dan hal ehwal Balai Undang Luak Sungei Ujong pula diketuai oleh Dato Andulika Mendulika yang berperanan sebagai perdana menteri kepada Dato' Undang Luak Sungei Ujong. 

Dato Orang Kaya Laksamana Luak Sungei Ujong berperanan menjaga adat istiadat yang melibatkan juak hulubalang Sungei Ujong tetapi juak-juak hulubalang ini sebenarnya adalah buapak-buapak di kawasan masing-masing yang diketuai oleh Yang Mulia Dato Johan yang mempunyai juak hulubalang terbesar.

Dato Johan merupakan Tua Waris Klana Perut Hulu yang merupakan jawatan yang paling kiri di sebelah Yang Teramat Mulia Dato' Klana Petra.

Bagi menyelesaikan permasalahan adat di Sungei Ujong, Telaga Undang (adalah perjawatan disandang salah seorang Ibu Soko Waris Klana di-Hulu) berperanan sebagai penimbang tara dalam kalangan pembesar adat Luak Sungei Ujong bagi mendapatkan keputusan kehakiman sebelum dipersembahkan terhadap Dato' Undang Luak Sungei Ujong untuk memperoleh perkenan.

Telapak Telaga Undang Sungei Ujong mempunyai fungsi sama seperti Parlimen atau Dewan Undangan Negeri bagi luak Sungei Ujong. Telapak Telaga Undang Sungei Ujong terletak di Kampung Telaga Undang, Pantai, Batu 9, Seremban, Negeri Sembilan.

 Kedudukan dalam perlembagaan 
Mengikut Perkara 15 Undang-undang Tubuh Kerajaan Negeri Sembilan 1959, Dato' Undang Luak Sungei Ujong perlu berunding dengan Dato' Shahbandar Sungei Ujong yang mengetuai Waris di-Ayer Sungei Ujong berhubung hal pemerintahan di luak berkenaanUndang-undang Tubuh Kerajaan Negeri Sembilan 1959.

Akta Tafsiran 1948 & 1967 mendefinisikan Dato' Undang Luak Sungei Ujong sebagai Pihak Berkuasa Negeri bagi Negeri Sembilan, terutamanya di Luak Sungei Ujong yang meliputi daerah Seremban dan daerah Port DicksonFaridzwan Abdul Ghafar (2019). Balai Undang di Negeri Sembilan: 1933-2004. Sungei Ujong Press Resources. ISBN 9789671716502. Dato' Undang Luak Sungei Ujong adalah ketua agama bagi Luak Sungei Ujong.

Dato' Undang Luak Sungei Ujong bersama Dato' Shahbandar Sungei Ujong mempunyai kuasa persetujuan terhadap pelantikan Dato Muda Linggi dalam kalangan anak Waris Linggi bagi mengetuai Luak Linggi.

Kedudukan Dato' Undang Luak Sungei Ujong diiktiraf menerusi Perkara 71 (2), Perkara 160 dan Perkara 181 Perlembagaan Persekutuan serta Undang-undang Tubuh Kerajaan Negeri Sembilan 1959 sebagai pemerintah Luak Sungei Ujong dan Raja bagi Negeri Sembilan bersama dengan Yang di-Pertuan Besar, Dato' Undang Luak Jelebu, Dato' Undang Luak Johol dan Dato' Undang Luak Rembau serta Tunku Besar TampinFaridzwan Abdul Ghafar (2019). Balai Undang di Negeri Sembilan: 1933-2004. Sungei Ujong Press Resources. ISBN 9789671716502Undang-undang Tubuh Kerajaan Negeri Sembilan 1959.

Dato' Undang Luak Sungei Ujong juga adalah anggota Dewan Keadilan dan Undang Negeri Sembilan bersama Dato' Undang Luak Jelebu, Dato' Undang Luak Johol, Dato' Undang Luak Rembau, Tunku Besar Tampin, Tunku Besar Seri Menanti dan Dato' Shahbandar Sungei Ujong, yang mana ia dipengerusikan oleh Yang di-Pertuan Besar Negeri SembilanUndang-undang Tubuh Kerajaan Negeri Sembilan 1959.

Dato' Undang Luak Sungei Ujong bertanggungjawab mengumumkan keputusan muafakat Undang Yang Empat dalam pelantikan Yang di-Pertuan Besar Negeri Sembilan baharu dan menabalkan baginda naik takhta Kerajaan Negeri Sembilan mengikut Perkara 7 dan Perkara 11 Undang-Undang Tubuh Kerajaan Negeri Sembilan 1959. Ia adalah kerana secara adatnya, Dato' Undang Luak Sungei Ujong dianggap sebagai 'Imam Undang Yang Empat'Undang-undang Tubuh Kerajaan Negeri Sembilan 1959. 

Dato' Undang Luak Sungei Ujong bersama Dato' Undang Luak Jelebu, Dato' Undang Luak Johol, Dato' Undang Luak Rembau mempunyai kuasa prerogatif mengikut Perkara 10 Undang-Undang Tubuh Kerajaan Negeri Sembilan 1959 untuk menggantung tugas atau melucutkan kedudukan, menarik segala kuasa serta keistimewaan Yang di-Pertuan Besar, sekiranya penyandang melanggar hukum Syarak, didapati bersalah atas kesalahan jenayah, tidak siuman, mengingkari Undang-Undang Tubuh negeri atau dirasakan tidak lagi layak menjadi Yang di-Pertuan BesarFaridzwan Abdul Ghafar (2019). Balai Undang di Negeri Sembilan: 1933-2004. Sungei Ujong Press Resources. ISBN 9789671716502.Undang-undang Tubuh Kerajaan Negeri Sembilan 1959.

Peranan utama lain bagi Dato' Undang Luak Sungei Ujong bersama Dato' Undang Luak Jelebu, Dato' Undang Luak Johol, Dato' Undang Luak Rembau serta Tunku Besar Tampin adalah mempunyai kuasa persetujuanFaridzwan Abdul Ghafar (2019). Balai Undang di Negeri Sembilan: 1933-2004. Sungei Ujong Press Resources. ISBN 9789671716502.Undang-undang Tubuh Kerajaan Negeri Sembilan 1959 berhubung:-

 pelantikan Menteri Besar,
 menangguhkan pembubaran Dewan Undangan Negeri,
 pengurniaan darjah kebesaran negeri,
 hal ehwal agama Islam dan adat Melayu,
 kedudukan tanah adat dan rizab Melayu.
 kedudukan istimewa Bumiputera dan kepentingan sah kaum lain dan,
pindaan Undang-undang Tubuh Kerajaan Negeri Sembilan 1959.

 Senarai Dato' Undang Luak Sungei Ujong 
+Senarai Dato' Undang Luak Sungei UjongNoNamaWarisTempoh Takhta1Dato' Kelambu (Muhammad Tumbu) bin Dato' Bendahara Sekudai.HuluN/A2Dato' Musang bin Dato' Bendahara SekudaiHilirN/A3Dato' Selat bin Dato' MusangHilirN/A4Dato' Penghulu Kadim bin Dato' SelatHilirN/A5Dato' Penghulu Pandak bin Dato' SelatHilirN/A6Dato' Penghulu Chantek (Dato' Penghulu Rumah Gadong) bin Dato' Selat HilirN/A7Dato' Bador bin Dato' Penghulu ChantekHulu1760 - 17808Dato' Leha bin Dato' BadorHulu1780 - 18009Dato' Bahi bin Mohd SallehHilir1800 - 182410Dato' Kawal bin Dato' Shahbandar MegatHulu1824 - 185011Dato' Sending bin Dato' Shahbandar MegatHulu1850 - 187312Tunku Syed Abdul Rahman bin Tunku Syed Ahmad al-QadriHilir1873 - 188113Dato' Lela Setia Muhammad Yusof bin HashimHilir1881 - 188914Dato' Ma'amor bin Dato' Menteri KasimHulu1889 - 194515Dato' Haji Mohammad Kassim bin Dato' Andika Haji Abdul RashidHilir1945 - 198316Dato' Haji Mubarak bin DohakHulu1993 - kini

 Lihat juga 

 Undang Yang Empat
 Dewan Keadilan dan Undang Negeri Sembilan 
 Putera 4 orang (Negeri Sembilan)

 Rujukan 

Kategori:Undang Negeri Sembilan
Kategori:Undang Luak Sungai Ujong